Valitsus oli jõudnud arusaamisele, et ilma välisabita N. Liidu autotööstus niipea jalgadele ei tõuse. Peeti läbirääkimisi mitmete võimalike tarnijatega. Ilmselt läbirääkimistel parema positsiooni saamiseks võeti 1929. aasta märtsis vastu otsus ehitada autotehas Nižni Novgorodi tootmisvõimsusega 100 000 autot aastas. Samal ajal jätkusid läbirääkimised Fordiga. 31. mail 1929 kirjutatigi alla leping, mille järgi Ford andis: tehnilist abi uue Nižni Novgorodi  tehase käivitamisel, õiguse toota N. Liidus Forde ja USA spetsialistid, kes aitasid plaanid ellu viia. Leping sõlmiti üheksaks aastaks.